Dewleta tirke ya ke dişmenê kurdan a bîn şewe reyna pîya bi çeeyanê xo yê ke DAÎŞ û El Nusra ra peyda kerdî, hêrişê xeylêk waranê Rojawanî kerd.
Îşxalkeran saetêke de dewê  Zormaxar, Çarexlê, Koran û Xerbîsanî yê Kobanê, dewê Masî, Toxar  Sexîr yê Catê yê Minbicî, Kampa Kahane, Bejrayîşê M4î û dewa Mîelaqî yê Eyn Îsayî, dewê Bîr Kêtik û Silêybî yê Girê Sipî û dewa Esediyê ya Zîrganî pê çekanê giranan û obusan dayî bombayan ver.
Serê herême de heta saetanê şewe ereyî droneyê çekdarî gerayênî.
